Penacova

Penacova estas portugala urbeto en la distrikto Koimbro, Centra regiono kaj subregiono Região de Coimbra, kun ĉirkaŭ 2 827 enloĝantoj. Ĝi estas je 22 km de Koimbro, distrikta ĉefurbo. 

Penacova estas sidejo de municipo Penacova kun 216,73 km² kaj 13 119 enloĝantoj (2021), subdividita en ok fregezioj. La municipo limas norde kun Mortágua kaj Santa Comba Dão (Viseu), oriente kun Tábua, sudoriente kun Arganil, sude kun Vila Nova de Poiares, okcidente kun Koimbro kaj nordokcidente kun Mealhada (Aveiro). La municipo enhavas tri loĝlokojn kun statuso de vila (urbeto): nome Penacova, Lorvão kaj São Pedro de Alva. 

Historio
eta|maldekstre|200px|Monaĥejo de Lorvão.
Plej antikva referenco estas en dokumento pri Villa Cova, inter “subuloj” de Diogo Fernandes kaj iu Idris (islamano). Penacova en 911 estis agnoskita al Diogo Fernandes fare de la reĝo Ordonjo la 2-a de Asturio. Villa Cova ricevis limojn en 936, el la grafo Ximeno Dias, rilate al Alkinitia. La plej fruaj dokumentitaj domaroj en la areo estis Ourentã (en 1017) kaj Penacova (1036).

En 1105 okazis konfliktoj inter homoj de la Monaĥejo de Lorvão kaj lokanoj de la kastelo, kiujn devis repacigi la grafo D. Henrique (jam en la Condado Portucale). En 1192 Penacova ricevis foruon de la reĝo Sanĉo la 1-a, konfirmita en 1217 fare de Afonso la 2-a. En 1513, D. Manuel havigis la Foral Novo.

En la 15-a jarcento la senjoroj de Penacova estis Ataídes, grafoj de Odemira kaj finfine dukoj de Cadaval.

En 1605, dum la regado de Filipo la 2-a la urbeto ricevis la kategorion de Concelho (municipo), ene de la jurisdikcio de Koimbro.

Submunicipoj
Penacova estas subdividita en la jenaj ok fregezioj:
 Carvalho
 Figueira de Lorvão
 Friúmes e Paradela da Cortiça
 Oliveira do Mondego e Travanca do Mondego
 Lorvão
 Penacova
 São Pedro de Alva e São Paio do Mondego
 Sazes do Lorvão

 Vidindaĵoj 
 Monaĥejo de Lorvão
 Preĝejoj de Penacova kaj de São Pedro de Alva
 Pilorioj de Carvalho kaj de Penacova
 Kapelo de Santo António do Cântaro
 Muelejoj de Penacova (Portela de Oliveira, Gavinhos kaj Serra da Atalhada)
 Muzeo de Muelejo Vitorino Nemésio
 Panoramoj de Serra do Roxo
 Foz do Caneiro, tipa loĝlokoj de Beira-Rio
 Riveraj banejoj de Reconquinho, Vimieiro kaj Cornicovo
 Sanktejoj de Nossa Senhora do Monte Alto kaj de Nossa Senhora das Neves, Ermidas
 Kalkofornoj
 Akvobaraĵoj de Aguieira kaj de Coiço

 Bildoj 

 Eksteraj ligiloj 

 Municipo Penacova

Kategorio:Urboj de Portugalio
Kategorio:Distrikto Koimbro